Zikir-zikir Selepas Solat Fardhu Yang Sahih Dari Sunnah 

Adab Berzikir Selepas Solat: 

1 - Dilaksanakan (dibaca/diwiridkan) secara sendiri-sendiri (individu/bukan secara berjma’ah). 

2 - Dilaksanakan (dibaca/diwiridkan) secara perlahan-lahan (direndahkan suara) dan tidak dikuatkan atau 
dinyaringkan semasa membacanya. Cukup sekadar diri sendiri yang mendengar dan memahaminya atau 
menghayatinya. 

3 - Tiada contohnya (daripada sunnah) bentuk perlaksanaan zikir selepas solat dengan secara berjama’ah 
dan dengan dengan suara yang kuat, melainkan bertujuan untuk sekadar mengajar. 

4 - Zikir-zikir ini dilaksanakan (diwiridkan) sebaik sahaja selepas salam (tamat solat fardhu). 

Imam asy-Syafi'e rahimahullah berkata di dalam kitabnya yang terkenal: 

“Aku berpendapat bahawa seseorang imam dan makmum hendaklah mereka berzikir kepada Allah di setiap 
kali selepas solat, dan hendaklah mereka merendahkan suara zikirnya, melainkan bagi seseorang imam 
yang mahu menunjuk ajar para makmumnya berkenaan zikir, maka dia boleh mengeraskan suara/bacaan 
zikirnya, sehingga apabila dia telah mengetahui bahawa para makmum telah tahu, maka hendaklah dia 
kembali merendahkan suara zikirnya, kerana Allah Azza wa Jalla berfirman (maksudnya): 

Dan janganlah kamu mengeraskan suaramu dalam solatmu dan janganlah pula merendahkannya. (Surah 
al-lsraa', 17: 110) 

Maksud kata (ash-SholahJ vyallahu Ta'ala a'lam adalah doa. V (Laa Tajhar): Janganlah 
engkau mengangkat suaramu, CiaUc: Tj (wa laa tukhofit): Janganlah engkau rendahkan sehingga 
engkau sendiri tidak mendengarnya." (Rujuk: Imam asy-Syafi'e, al-Umm, 1/127) 

Zikir-zikir tersebut adalah sebagaimana berikut: 


“Aku minta ampun kepada Allah,” (dibaca tiga kali). Kemudian membaca: “Ya Allah, Engkaulah pemberi 
keselamatan, dan dari-Mu keselamatan, Maha Suci Engkau, wahai Tuhan Yang Memiliki Keagungan dan 
Kemuliaan.” (Hadis Riwayat Muslim, 3/254, no. 931) 

“Tiada Tuhan yang berhak disembah selain Allah Yang Maha Esa, tidak ada sekutu bagi-Nya. Bagi-Nya puji 
dan bagi-Nya kerajaan. Dia Maha Kuasa atas se-gala sesuatu. Ya Allah, tidak ada yang menghalang apa 
yang Engkau berikan dan tidak ada yang memberi apa yang Engkau cegah. Tidak berguna kekayaan dan 
kemuliaan itu bagi pemiliknya (selain iman dan amal sholehnya). Hanya dari-Mu kekayaan dan kemuliaan.” 
(Hadis Riwayat al-Bukhari, 3/348, no. 799 dan Muslim, 3/256, no. 933. at-Tirmidzi, 2/4, no. 275) 

“Tiada Tuhan (yang berhak disembah) melainkan Allah, Yang Maha Esa, tidak ada sekutu bagi-Nya. Bagi- 
Nya kerajaan dan pujian. Dia Maha Kuasa atas segala sesuatu. Tidak ada daya dan kekuatan kecuali 
(dengan pertolongan) Allah. Tiada Tuhan (yang hak disembah) kecuali Allah. Kami tidak menyembah 
kecuali kepada-Nya. Bagi-Nya nikmat, anugerah dan pujian yang baik. Tiada Tuhan (yang hak disembah) 
kecuali Allah, dengan memurnikan ibadah kepada-Nya, sekalipun orang-orang kafir membenci.” (Hadis 
Riwayat Muslim, 3/258, no. 935) 

“Maha Suci Allah (33 kali), segala puji bagi Allah (33 kali). Dan Allah Maha Besar. (33 kali). Tidak ada 
Tuhan (yang berhak disembah dengan benar) melainkan Allah Yang Maha Esa, tidak ada sekutu bagi-Nya. 
Bagi-Nya kerajaan. Bagi-Nya pujian. Dia-lah Yang Mahakuasa atas segala sesuatu.” - “Sesiapa yang 
membaca kalimat tersebut setiap selesai solat, akan diampuni kesalahannya, sekalipun banyaknya seperti 
buih di laut.” (Hadis Riwayat Muslim, 262/3, no. 939. Dalam riwayat al-Bukhari disebutkan bertasbih 
(Subhanallah) 10x, Tahmid (Alhamdulillah) 10x, dan Takbir (Allahu Akbar) 10x. Kedua-duanya sahih 
daripada Nabi dan boleh dipilih yang mana sahaja untuk dibaca) 


Membaca surah al-lkhlas, al-Falaq dan an-Naas setiap kali selesai solat (fardhu): 

(Hadis Riwayat Abu Dawud, 2/86, an-Nasai 3/68. Lihat pula Shohih Sunan at-Tirmidzi, 2/8. Kumpulan 
ketiga-tiga surah ini dinamakan al-mu’awidzat - lihat Fathul Baari Syarah Shohih al-Bukhari, 9/62) 

Membaca ayat Kursi (ayat ke 255 dari surah al-Baqarah) setiap kali selesai solat (fardhu): 

“Sesiapa yang mengamalkan membacanya setiap selesai solat, tiada yang akan menghalangnya dari 
memasuki Syurga melainkan kematian.” (Hadis Riwayat an-Nasa’i dalam ‘Amalul Yaum wal-Lailah, no. 100 
dan Ibnus Sunni no. 121, dinyatakan sahih oleh al-Albani dalam Shahih al-Jami’, 5/329 dan Silsilah Hadis 
Shohih, 2/697 no. 972) 






“Tiada Tuhan (yang berhak disembah) kecuali Allah Yang Maha Esa, tiada sekutu bagi-Nya, bagi-Nya 
kerajaan, bagi-Nya segala puja. Dia-lah yang menghidupkan (orang yang sudah mati atau memberi roh 
janin yang akan dilahirkan) dan yang mematikan. Dia-lah Yang Mahakuasa atas segala sesuatu.” Dibaca 
sepuluh kali setiap sesudah solat Maghrib dan Subuh: Sesiapa yang membacanya akan dilindungi daripada 
gangguan Syaitan yang terkutuk pada hari tetsebut. (Hadis Riwayat at-Tirmidzi 11/377,no. 3396. Beliau 
berkata: Hadis ini hasan ghoreeb Sahih) 


“Ya Allah! Sesungguhnya aku mohon kepada-Mu ilmu yang bermanfaat, rezeki yang halal dan amal yang 
diterima.” (Dibaca setelah salam solat Subuh) (Hadis Riwayat Ibnu Majah. Lihat Shohih Sunan Ibnu Majah, 
1/152, no. 753. al-Albani: Sahih) 


Rujukan: http://fiqh-sunnah.blogspot.com/2008/05/Q98- 

zikir-zikir-selepas-solat-fardhu.html 



